
PROJEKTS uz 11.09.2026.

vēlamais datums izskatīšanai: Attīstības komitejā 16.09.2026.
domē: 24.09.2026.
sagatavotājs: Iveta Griviņa - Dilāne
ziņotājs: Iveta Grīviņa - Dilāne

	LĒMUMS	
Ādažos, Ādažu novadā
				
2026. gada 00. mēnesī 					Nr.«DOKREGNUMURS»	


Par projekta “Mežu dienas 2026” ietvaros iestādīto kokaugu nodošanu pārvaldīšanā pašvaldības aģentūrai “Carnikavas komunālserviss”

Projekta “Mežu dienas 2026” (turpmāk – projekts) ietvaros 2026. gadā Ādažu pilsētas publiskajos apstādījumos pēc ziemas izsalušo un izkritušo stādījumu tukšās vietas tika papildinātas ar daudzgadīgajiem augiem, kopā tika iestādīti 25 lapu krūmi, 360 daudzgadīgās ziemcietes un 106 graudzāles.
Projekts tika īstenots sadarbībā ar biedrību “Latvijas Pašvaldību savienība” atbilstoši Ministru kabineta 16.06.2016. noteikumiem Nr. 265 “Valsts atbalsta piešķiršanas kārtība meža nozares attīstībai”. Projekta rezultātu uzturēšana un publiska pieejamība jānodrošina piecus gadus pēc tā realizācijas.
Ādažu novada pašvaldības domes 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” 7. punktā aģentūrai ir noteikts uzdevums - apsaimniekot un labiekārtot tās pārvaldībā nodotos pašvaldības nekustamos īpašumus, kā arī realizēt pašvaldības, valsts un starptautiskus projektus un programmas aģentūras atbildības jomās. 
Saskaņā ar Pašvaldību likuma 73. panta astoto daļu dome lemj par pašvaldības kustamā un nekustamā īpašuma nodošanu starp pašvaldības iestādēm.
Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības nolikuma 58. punktu, kā arī domes Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. Nodot pašvaldības aģentūrai “Carnikavas komunālserviss” (turpmāk – aģentūra) projekta “Mežu dienas 2026” ietvaros iestādītos dekoratīvos augus – 25 lapu krūmus, 360 daudzgadīgās ziemcietes un 106 graudzāles, nepalielinot apstādījumu teritoriju apjomu. 
2. Aģentūrai nodrošināt 1. punktā minēto augu kopšanu.
3. Centrālās pārvaldes Attīstības un projektu nodaļai  šī lēmuma 1. punkta izpildei 5 dienu laikā no lēmuma parakstīšanas dienas sagatavot un parakstīt pieņemšanas – nodošanas aktu.
4. Pašvaldības izpilddirektora vietniecei veikt lēmuma izpildes kontroli.



Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:

